РЕПУБЛИКА СРБИЈА
ОПШТИНА СВИЛАЈНАЦ
Општинска изборна комисија
Број: 106/26
Датум: 10.10.2026. године
С в и л а ј н а ц

З А П И С Н И К
11. СЕДНИЦЕ ОПШТИНСКЕ ИЗБОРНЕ КОМИСИЈЕ ОПШТИНЕ СВИЛАЈНАЦ,
ОДРЖАНЕ 10. ОКТОБРА 2026. ГОДИНЕ

	Седница је почела у 10,00 часова.
	
	Седница је одржана дана 10.10.2026. године, у згради Општине Свилајнац, улица Светог Саве 102 (сала за венчања).

	Седницом је председавао заменик председника Општинске изборне комисије општине Свилајнац, Душан Радевић.
	
	Седници су присуствовали:
	- чланови Општинске изборне комисије општине Свилајнац: Исидора Радојковић, Страхиња Лаловић, Биљана Огњановић, Лидија Вуковић, Миле Вујчић, Дејан Стојановић, Татјана Јовановић, Драгана Стојановић, Данијела Поповић, Горан Радисављевић и Мухамед Мулахметовић;
	- заменици чланова Општинске изборне комисије општине Свилајнац: Груја Булаковић, Драгана Љубисављевић, Јелена Костић, Никола Младеновић, Светозар Коковић, Радован Стевановић, Снежана Сенић, Милена Станојевић, Зорица Ђорђевић, Светлана Ратковић;
	-заменик секретара Општинске изборне комисије општине Свилајнац, Наташа Гроздановић.

	Заменик председника Општинске изборне комисије општине Свилајнац констатовао је да у одржавању седнице учествује потребна већина чланова Комисије и да су испуњени услови за одржавање седнице.
	
	На предлог заменика председника Општинске изборне комисије општине Свилајнац, Општинска изборна комисије општине Свилајнац је једногласно и без расправе, утврдила следећи

Д н е в н и   р е д:

1. Доношење Решења о именовању члана и заменика члана Општинске изборне комисије општине Свилајнац у проширеном саставу, на предлог подносиоца проглашене Изборне листе МАЈКА СРБИЈА - ГРУДА, на изборима за народне посланике, расписаних за 25. октобар 2026. године, који је поднела политичка странка ГРУДА-GRUDA;
2. Разно.
	
Прва тачка дневног реда – Доношење о именовању члана и заменика члана Општинске изборне комисије општине Свилајнац у проширеном саставу, на предлог подносиоца проглашене Изборне листе МАЈКА СРБИЈА - ГРУДА, на изборима за народне посланике, расписаних за 25. октобар 2026. године, који је поднела политичка странка ГРУДА-GRUDA.
 Заменик председника Општинске изборне комисије општине Свилајнац је упознао Комисију са садржином предлога Решења о именовању члана и заменика члана Општинске изборне комисије општине Свилајнац у проширеном саставу, на предлог подносиоца проглашене Изборне листе МАЈКА СРБИЈА - ГРУДА, на изборима за народне посланике, расписаних за 25. октобар 2026. године, који је поднела политичка странка ГРУДА-GRUDA.
	Није било пријављених за расправу.
	Општинска изборна комисија општине Свилајнац једногласно је донела Решење о именовању члана и заменика члана Општинске изборне комисије општине Свилајнац у проширеном саставу, на предлог подносиоца проглашене Изборне листе МАЈКА СРБИЈА - ГРУДА, на изборима за народне посланике, расписаних за 25. октобар 2026. године, који је поднела политичка странка ГРУДА-GRUDA.


Друга тачка дневног реда – Разно
	За реч се јавила Светлана Ратковић, заменик члана Општинске изборне комисије у проширеном саставу која је истакла да има примедбе на организацију седница Комисије јер није јасно назначено где се одржава седница, будући да је раније, код предаје предлога за бирачке одборе упућена у другу канцеларију. Затим је истакла да нигде није објављена Збирна изборна листа, као и да мора да приговори јер је на данашњој седници разматран предлог који је достављен 9.10.2026. године, док је Студентска листа доставила предлог за проширени састав бирачких одбора 8.10.2026. године по коме још увек није донето решење.
	Заменик председника Општинске изборне комисије Душан Радевић је одговорио да је у позиву за седницу стајало да се иста одржава у малој сали и да је то опште познато где се налази мала сала у згради општине. Даље је истакао да Збирну изборну листу доставља Републичка изборна комисија заједно са изборним материјалом и да се она објављује на бирачким местима у складу са Упутством о уређивању бирачких места, а иначе је објављена на сајту Републичке изборне комисије. Што се тиче одлучивања по предлозима за бирачке одборе, заменик председника Општинске изборне комисије је истакао да је рок за доношење решења о именовању сталног и проширеног састава бирачких одбора 14. октобар и да се о свим предлозима одлучује збирно, за сва бирачка места, односно по бирачким местима. Рок за одлучивање по предлогу за именовање чланова у проширени састав Општинске изборне комисије је 24 часа од достављања, те је из тог разлога разматран пре предлога за именовање бирачких одбора који је достављен 9. октобра.
	

	Седница је завршена у 10,15 часова.


	
	ЗАМЕНИК СЕКРЕТАРА
	
	ЗАМЕНИК ПРЕДСЕДНИКА

	
	
	

	Наташа Гроздановић
	
	Душан Радевић



			
2

